ΓΡΑΠΤΗ ΕΡΩΤΗΣΗ E-1476/00

υποβολή: Marie-Arlette Carlotti (PSE) προς την Επιτροπή

(11 Μαΐου 2000)

Θέμα: Αναθέρμανση της ευρωμεσογειακής εταιρικής σχέσης: το πρόγραμμα Euro Med Sciences Humaines

Κατά τη συζήτηση και την έγκριση του ψηφίσματος σχετικά με τη διαδικασία της Βαρκελώνης τον περασμένο μήνα (εγγρ. Β5-0297/2000), το Ευρωπαϊκό Κοινοβούλιο επιβεβαίωσε με έμφαση την προσήλωσή του στην εγκαθίδρυση μιας γνήσιας εταιρικής σχέσης μεταξύ των δύο ακτών της Μεσογείου.

Η ανάδειξη μιας παρόμοιας εταιρικής σχέσης προϋποθέτει την ενίσχυση της κατανόησης και των ανταλλαγών μεταξύ των λαών της μεσογειακής λεκάνης. Αυτός ήταν ο στόχος του προγράμματος Euro Med Sciences Humaines, που εγκαινιάστηκε το Μάιο του1998 στο πλαίσιο της τρίτης πτυχής της διαδικασίας της Βαρκελώνης. Η επιτροπή Euro-Med της 8ης Μαΐου 1998 διαπίστωνε ότι τα προγράμματα Hist-Med του πανεπιστημίου της Περούτζια και Πολιτιστικές αλληλεπιδράσεις στη Μεσόγειο του Μεσογειακού Κέντρου Επιστημών του Ανθρώπου θα μπορούσαν να περιλαμβάνονται μεταξύ των πρώτων περιφερειακώνλοποιήσεων που εγκαινιάζονται βάσει του τίτλου αυτού.

Όμως σήμερα το πρόγραμμα αυτό βρίσκεται στην ίδια κατάσταση με την ευρωμεσογειακή εταιρική σχέση στο σύνολό της, δηλαδή σε αδιέξοδο.

Ποιες είναι οι προτάσεις της Ευρωπαϊκής Επιτροπής για τη διευκόλυνση της αναθέρμανσης της διαδικασίας της Βαρκελώνης, ιδίως όσον αφορά την τρίτη πτυχή της, που εύχεται το Ευρωπαϊκό Κοινοβούλιο;

Ποιες λύσεις σκοπεύει να προωθήσει η Ευρωπαϊκή Επιτροπή, ώστε το πρόγραμμα Euro Med Sciences Humaines να καταστεί επιτέλους επιχειρησιακό:

1. αντιμετωπίζεται η χρησιμοποίηση του άρθρου 2.5 του vademecum για τη χορήγηση ενισχύσεων, που προβλέπει ότι περιορισμένο τμήμα του προϋπολογισμού μπορεί να διατεθεί στις αυθόρμητες προτάσεις;

2. σκοπεύει η Επιτροπή να εφαρμόσει στο πρόγραμμα αυτό την πιλοτική φάση που περιλαμβάνεται στο νέο δημοσιονομικό κανονισμό MEDA ΙΙ;

Απάντηση του κ. Patten εξ ονόματος της Επιτροπής

(7 Ιουνίου 2000)

Η κοινωνική, πολιτιστική και ανθρώπινη πτυχή της διαδικασίας της Βαρκελώνηςλοποιήθηκε σημαντικά μετά την έναρξη της ευρωμεσογειακής εταιρικής σχέσης στο τέλος του 1995. Σημειωτέον ότι δημιουργήθηκαν τρία περιφερειακά προγράμματα ουσιαστικού δημοσιονομικού μεγέθους τα οποία έχουν αρχίσει πλέον να εφαρμόζονται: το Euromed Hritage (περιφερειακό πρόγραμμα για την αξιοποίηση της ευρωμεσογειακής πολιτιστικής κληρονομιάς 17,1 εκατ. για το πρώτο στάδιο), το Euromed Audiovisuel (περιφερειακό πρόγραμμα για την ευρωμεσογειακή συνεργασία στοn οπτικοακουστικό τομέα, 20 εκατ. για το πρώτο στάδιο), το Euromed Jeunesse (περιφερειακό πρόγραμμα για την ενίσχυση των ενώσεων νέων και των ανταλλαγών νέων σε ευρωμεσογειακό επίπεδο, 6 εκατ. για το πρώτο στάδιο). Επίσης διευκρινίζεται ότι η Επιτροπή ετοιμάζεται να αρχίσει στο τέλος του πρώτου εξαμήνου του 2000 το δεύτερο στάδιο του προγράμματος Euromed Hritage (Euromed Hritage II) το οποίο θα λάβει τη μορφή πρόσκλησηςποβολής προτάσεων που θα δημοσιευθεί στην Επίσημη Εφημερίδα και στον εξυπηρετητή Europa.

Όσον αφορά το μελλοντικό πρόγραμμα Euromed Sciences Humaines, αυτό δεν μπόρεσε να αρχίσει ακόμη για εσωτερικούς διαδικαστικούς λόγους, που συνδέονται κυρίως με την ανάγκη να τηρηθούν οι κανόνες διαφάνειας και προσφοράς στον ανταγωνισμό. Η Επιτροπή έχει αρχίσει να εξετάζει αυτό το φάκελο προσεκτικά, ώστε να βρει το συντομότερο δυνατόν μια λύση.